E 1991, avat, gant Rhisiart Hincks (geriadur kembraeg) hag e 1996 gant Fulup Jakez (geriadur spagnoleg) e oa deuet ur cheñchamant war an doare da sellet ouzh ar geriadurioù divyezhek brezhoneg-yezh estren. Evit ar wech kentañ e teue ar brezhoneg da vezañ ur benveg evit deskiñ yezhoù all, rak er geriadurioù-se e vez roet an displegadurioù e brezhoneg. Klotañ a ra al lusk nevez ha yach-mañ gant ur chenarroud nevez e Breizh memañ ar skolioù divyezhek o tiorren, maz eus ur bern skolidi ha kelennerien eil derez (Diwan, publik ha prevez) o deus ezhomm seurt binviji. Dar mare-se ivez tamm-pe-damm e oa bodet skipailh geriadurourien a-vicher An Here evit sevel an eil embannadur eus ar geriadur hollvrezhonek. Ar brezhoneg zo ur yezh da zeskiñ, met ivez ur benveg azas da dapout gouiziegezh war danvezioù a bep seurt.